ନବରଙ୍ଗପୁର, ଡିସେମ୍ବର ୧୩(ଲୋକାଲ ୱାୟାର): ସେମାନେ ଜନଜାତି ମୁଣ୍ଡା ସମ୍ପ୍ରଦାୟର ଲୋକ । ସରକାରୀ ଯୋଜନା କି ବିକାଶର ପରଶ ସେମାନଙ୍କ ପାଖରେ ପହଞ୍ଚି ବି ନ ପହଞ୍ଚିବା ଭଳି । ତଥାପି ସେମାନେ ନିରାଶ ହୋଇ ନାହାନ୍ତି ।
ନିଜସ୍ୱ ଶିଳ୍ପୀ ଚିନ୍ତାଧାରାରେ ଧାନକୁ ଏକ ନିଆରା ରୂପ ଦେଇ ଆଜି କେବଳ ଓଡ଼ିଶା ନୁହେଁ, ରାଜ୍ୟ ବାହାରେ ମଧ୍ୟ ସ୍ୱତନ୍ତ୍ର ପରିଚିତି ହାସଲ କରିବାରେ ସଫଳ ହୋଇଛନ୍ତି, ସମ୍ମାନିତ ବି ହୋଇଛନ୍ତି ।
ନବରଙ୍ଗପୁର ଜିଲ୍ଲା କୋଷାଗୁମଡ଼ା ବ୍ଲକର ଲିମଭଟ୍ଟା ଗ୍ରାମ । ଗାଁରେ ରହୁଛନ୍ତି ମୁଣ୍ଡା ସମ୍ପ୍ରଦାୟର ୧୨ଟି ପରିବାର । ଧାନରେ ସୁନ୍ଦର କାରୁକାର୍ଯ୍ୟ କରି ସେମାନେ ନିଜ ପରିଚୟ ସୃଷ୍ଟି କରିବା ସ୍ୱାବଲମ୍ବୀ ହୋଇପାରିଛନ୍ତି । ଏହା ସେମାନଙ୍କର ପାରମ୍ପରିକ କଳା ହୋଇ ନଥିଲେ ମଧ୍ୟ ତିନି ପିଢ଼ି ଧରି ଏହାକୁ ଆଦରିଛନ୍ତି ଏବଂ ଅନ୍ୟମାନଙ୍କ ପାଇଁ ପ୍ରେରଣାର ସ୍ରୋତ ପାଲଟିଛନ୍ତି ।
ବର୍ଷର ବାରମାସ ଗ୍ରାମର ପିଲାଛୁଆ ଠାରୁ ଆରମ୍ଭ କରି ମହିଳା ଓ ପୁରୁଷ ସମସ୍ତେ ଏହି କାମରେ ଲାଗିଛନ୍ତି । ସେମାନେ ପ୍ରଥମେ ଧାନକୁ ହଳଦୀ ପାଣିରେ ଧୋଇଥାନ୍ତି ।
ପରେ ବାଉଁଶ ପାତିଆ ଉପରେ ରଙ୍ଗବେରଙ୍ଗ ସୂତାରେ ତାକୁ ଗୁନ୍ଥିଥାନ୍ତି । ବାଉଁଶର ସୂକ୍ଷ୍ମ ପାତିଆରେ ଧାନକୁ ସୂତା ସହ ଗୁନ୍ଥିବା ପରେ ପାଣିରେ ବତୁରାଇଥାନ୍ତି ।
ଏହାପରେ ପାତିଆରେ ରଙ୍ଗବେରଙ୍ଗ ସୂତା ଯୋଡ଼ି ବିଭିନ୍ନ ମୂର୍ତ୍ତି ଓ ଅନ୍ୟାନ୍ୟ ସାଜସଜ୍ଜା ସାମଗ୍ରୀ ପ୍ରସ୍ତୁତ କରିଥାନ୍ତି । ଗଣେଶ, ଜଗନ୍ନାଥ, ସରସ୍ୱତୀ, ବିଭିନ୍ନ ଚଢ଼େଇ, ସାଜସଜ୍ଜା ସାମଗ୍ରୀ, କାନଫୁଲ ଭଳି ଅଳଙ୍କାର ଏବଂ ଅନ୍ୟାନ୍ୟ ଆକର୍ଷଣୀୟ କଳାକୃତି ପ୍ରସ୍ତୁତ କରିଥାନ୍ତି ।
ବିଭିନ୍ନ ସମୟରେ ରାଜ୍ୟର ଭିନ୍ନ ଭିନ୍ନ ସ୍ଥାନରୁ ବଡ଼ ବଡ଼ ଧାନର ସୁନ୍ଦର ସୁନ୍ଦର ମୂର୍ତ୍ତି କରିବାକୁ ବରାଦ ମଧ୍ୟ ମିଳିଥାଏ । ଏହି ଗ୍ରାମର ଶିଳ୍ପୀମାନଙ୍କ ଦ୍ୱାରା ନିର୍ମିତ ଜଗନ୍ନାଥଙ୍କ ଦଶଅବତାରର ଏକ ବଡ଼ ମୂର୍ତ୍ତି ଏବେ ବାଲୁଗାଁର ଏକ ସଂଗ୍ରହାଳୟରେ ସ୍ଥାନ ପାଇ ପ୍ରଶଂସିତ ହୋଇପାରିଛି ।
ମୁଣ୍ଡା ସମ୍ପ୍ରଦାୟର ଏହି ଲୋକଙ୍କ ହାତର ପରଶ ପାଇ ଧାନ ଯେମିତିକି ଜୀବନ୍ତ ହୋଇ ଉଠେ ବୋଲି କୁହନ୍ତି ଗ୍ରାମରୀ ଜଣେ ଶିଳ୍ପୀ ସଦାଶିବ ମୁଣ୍ଡା । ସେ କହିଛନ୍ତି, ଏହା ହିଁ ଗ୍ରାମର ସବୁ ପରିବାରଙ୍କ ପେଟପାଟଣା ।
ଏଥିରୁ ଯାହା ଦି' ପଇସା ରୋଜଗାର ହୁଏ ସେଥିରେ ପରିବାର ଚଳେ । ଗ୍ରାମର କେତେକ ଯୁବକ ସରକାରଙ୍କ ଦ୍ୱାରା ହୋଇଥିବା ଧାନ କାରୁକାର୍ଯ୍ୟ କର୍ମଶାଳାରେ ପ୍ରଶିକ୍ଷଣ ନେଇଛନ୍ତି । କିନ୍ତୁ ସରକାରଙ୍କ ପକ୍ଷରୁ ଯେପରି ସହାୟତା କିମ୍ବା ପ୍ରୋତ୍ସ।।ହନ ମିଳିବା କଥା ତାହା ମିଳିପାରୁନି ବୋଲି ସେ କୁହନ୍ତି ।
ଗ୍ରାମର ଅନ୍ୟ ଜଣେ ପୁରୁଖା ବ୍ୟକ୍ତି କ୍ଷୋଭର ସହ କହିଛନ୍ତି, ବିଗତ ତିନି ଦଶନ୍ଧି ଧରି ୧୨ଟି ପରିବାର ଧାନ କାରୁକାର୍ଯ୍ୟ ଶିଳ୍ପକୁ ଆଦରିଛନ୍ତି । ପ୍ରତି ବର୍ଷ ରାଜ୍ୟର ବିଭିନ୍ନ ମେଳାକୁ ସେମାନେ ଏଠାରୁ ସାମଗ୍ରୀ ପଠାଉଛନ୍ତି ।
ଚଳିତ ବର୍ଷ କଟକ ବାଲିଯାତ୍ରାରେ ପ୍ରାୟ ଦେଢ଼ ଲକ୍ଷ ଟଙ୍କାର ସାମଗ୍ରୀ ବିକ୍ରି ହୋଇପାରିଛି । ସରକାର ପ୍ରଶଂସା କରୁଛନ୍ତି, ପ୍ରଶାସନ ଡାକି ସଭାସମିତିରେ ମାନପତ୍ର ଧରାଉଛି । କିନ୍ତୁ ସହାୟତା ମିଳିପାରୁନି । ବର୍ଷା ଦିନେ କାମ କରିବା କଷ୍ଟକର ହେଉଛି ।
ଭଙ୍ଗା ଦଦରା ଘରେ ସବୁ ପରିବାର ମୁଣ୍ଡ ଗୁଞ୍ଜିଛନ୍ତି । ସରକାର ଯଦି ଗ୍ରାମରେ ଏକ ଗୋଷ୍ଠୀ କେନ୍ଦ୍ର କିମ୍ବା ୱାର୍କସପ୍ ତିଆରି କରନ୍ତେ ତେବେ ଲୋକଙ୍କର ରୋଜଗାର ବୃଦ୍ଧିରେ ଏହା ସହାୟକ ହୁଅନ୍ତା ।
ରାଜ୍ୟ ସରକାର ଆଦିବାସୀ ଓ ଶିଳ୍ପୀମାନଙ୍କୁ ବିଭିନ୍ନ ଯୋଜନାରେ ସାମିଲ କରୁଛନ୍ତି । କିନ୍ତୁ ରାଜ୍ୟରେ ଧାନ କାରୁକାର୍ଯ୍ୟର କାରିଗର ଅବହେଳିତ ହୋଇ ରହିଛନ୍ତି । ଯଦି ଏହି ଗ୍ରାମର ଲୋକଙ୍କୁ ସେସବୁ ଯୋଜନାର ଲାଭ ମିଳିପାରନ୍ତା ତେବେ ପରବର୍ତ୍ତୀ ପିଢ଼ି ମଧ୍ୟ ଏହି କାରୁକାର୍ଯ୍ୟକୁ ବଞ୍ଚାଇ ରଖନ୍ତେ ବୋଲି ସେ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
